תחשבי עלי
תחשבי עלי כשאת מתקלחת; כשהמים מלטפים אותך; כשאת מורחת את הסבון; ואז יעלה בך קול מבפנים; זימזום מנגינה; המנגינה שלנו; תחשבי עלי כשאת מכינה קפה; כשאת מחכה שהמים ירתחו; כשאת מערבבת תחשבי עלי; ואז יעלה בך קול מבפנים; זימזום מנגינה; המנגינה שלנו; תרקמי עלי חלומות ורודים סגולים וירוקים; ארקום עליך את חוטי חיי; אעטוף אותך בירושלים של זהב; ואז תעלה בך המנגינה שלנו; הניגון שלא נגמר; תחשבי עלי כשאת יוצאת אל הרחוב; בדרך אל בדרך מ... ובדרך סתם; כשאת סופגת את העולם תחשבי עלי; תחשבי עלי כשאת הולכת לישון; כשאת חופרת את מקומך במיטה; כשאת מתחמקת עם השמיכה תחשבי עלי; ואז יעלה בך קול מבפנים; זימזום מנגינה; המנגינה שלנו; ארקום עליך חלומות ורודים סגולים וירוקים; ארקום עליך את חוטי חיי; אעטוף אותך בירושלים של זהב; ואז תעלה בך המנגינה שלנו; הניגון שלא נגמר; הניגון שלא נגמר; 